Všeobecne platí, čím skôr tým lepšie.
V prípade, že riešite novostavbu, je vhodné kontaktovať architekta už v priebehu vypracovávania projektu na stavebné povolenie. Čím konkrétnejšiu predstavu o interiéri nadobudnete už v tejto fáze, tým jednoduchšia bude realizácia. Už samotné projekty profesistov (elektroinštalácia, zdravotechnika…) budú vypracované na základe konkrétneho využitia jednotlivých miestností, s konkrétnym zariadením. Môžete tak ušetriť čas aj finančné prostriedky do blízkej budúcnosti.
V prípade, že sa zaoberáte rekonštrukciou bývania, je vhodné absolvovať aspoň vstupnú konzultáciu na začiatku celého procesu. Architekt vám vie poradiť a odporučiť vhodný postup pri plánovanej rekonštrukcií, čo môže v konečnom dôsledku opäť ušetriť čas aj finančné prostriedky.